[{"text_idx": "#000006", "text": "Bydd tair sbortswraig ddawnus o Academi Chwaraeon Llandarcy \u2013 rhan o Grw\u0302p Colegau NPTC yn hedfan i Ynysoedd y Caribi\u0302\u2019r gwanwyn hwn i chwarae mewn twrnamaint Criced Cymru yn Barbados, ac mae angen eich help chi arnynt!"}, {"text_idx": "#000007", "text": "Mae gefeilliaid Kelsey a Seren Hughes ac Alex Griffiths yn cynrychioli Menywod Cymru mewn cystadleuaeth lle y byddant yn chwarae naw ge\u0302m mewn deuddeg diwrnod yn erbyn ti\u0302m Academi Barbados, a nifer o dimau yn yr ardal leol. Bydd y twrnamaint yn chwarae ro\u0302l allweddol yn y rhaglen cyn dechrau\u2019r tymor Menywod Cymru, cyn tymor cyffrous sydd yn eu gweld yn cystadlu yn Adran Un y Gynghrair T20."}, {"text_idx": "#000008", "text": "Mae\u2019r merched eisoes wedi cael profiad helaeth o deithiau tramor, ar o\u0302l cwblhau saith rhyngddynt, ac yn edrych ymlaen at yr her ddiweddaraf hon. Dywedodd:"}, {"text_idx": "#000009", "text": "\u201cMae\u2019n mynd i fod yn gyfle gwych ar gyfer y ti\u0302m, fel taith cyn y tymor i baratoi ar gyfer y tymor sydd ar ddod, yn enwedig gan ein bod bellach yn Adran Un o\u2019r Gynghrair T20\u201d."}, {"text_idx": "#000010", "text": "Mae pob un o\u2019r tri chricedwr ifanc ar hyn o bryd wrthi\u2019n astudio BTEC Diploma Estynedig Lefel 3 mewn Chwaraeon (Datblygiad, Hyfforddiant a Ffitrwydd) yn Academi Chwaraeon Llandarcy sy\u2019n eu galluogi i ymgorffori eu rhaglen hyfforddiant criced brysur yn eu rhaglen astudio bob dydd. Eglurodd Seren:"}, {"text_idx": "#000011", "text": "\u201cRydyn ni\u2019n cael llawer o gymorth gan y darlithwyr. Maen nhw\u2019n rhoi cyfleoedd hyfforddi i ni, sy\u2019n ein helpu i ddatblygu ein criced, ac rydyn ni\u2019n elwa bob dydd ar y cyfleusterau gwych yma yn Academi Chwaraeon Llandarcy."}, {"text_idx": "#000012", "text": "Mae gan y tair pobl ifanc dawnus ddyheadau uchel ar gyfer eu dyfodol ym maes chwaraeon. Maent yn anelu at symud ymlaen i gynrychioli Western Storm (ti\u0302m criced Twenty20 i fenywod o Dde orllewin Lloegr) ac yna yn y pen draw i gynrychioli Hyrwyddwyr y Byd 2017 sef ti\u0302m Menywod Lloegr."}, {"text_idx": "#000014", "text": "\u201cMae\u2019n wych gweld tri o\u2019n myfyrwyr benywaidd yn cynrychioli eu gwlad ar lefel uwch; mae pob un o\u2019r 3 myfyriwr wedi bod yn gweithio\u2019n galed yn eu rhaglenni BTEC Lefel 3 mewn Chwaraeon. Rydyn ni\u2019n eu cefnogi wrth godi proffil criced menywod yng Nghymru a\u2019u helpu i godi arian i deithio i Barbados. Roedd Seren a Kelsey yn arfer mynd i\u2019r sesiynau hyfforddi gydag Ysgol Gynradd Crymlyn ac mae Sean sef brawd Alex yn un o Alumni Academi Chwaraeon Llandarcy. Yn y Coleg, rydyn ni\u2019n awyddus i godi proffil pob math o chwaraeon ac mae\u2019n bwysig ein bod ni\u2019n cefnogi\u2019r myfyrwyr dawnus hyn i\u2019r eithaf i fanteisio ar gyfleoedd i ddatblygu a meithrin eu sgiliau.\u201d"}, {"text_idx": "#000015", "text": "Mae\u2019r ti\u0302m yn chwilio am nawdd ar gyfer y daith ac maent wrthi\u2019n creu taflen a fydd yn cynnwys llefydd gwag i\u2019w prynu i hysbysebu. Bydd y llyfryn hwn yn cael ei ddosbarthu i boblogaeth criced Cymru felly mae\u2019n ffordd wych i dynnu sylw at eich busnes a chefnogi dyfodol criced menywod yng Nghymru ar yr un pryd!"}, {"text_idx": "#000020", "text": "We pride ourselves on offering an excellent user experience for our customers and clients when partaking in a part-time or professional training course with us."}]